open-index/open-wikipedia-markdown huggingface dataset:
Alfred Stieglitz

**Alfred Stieglitz** () var ein kjend amerikansk fotograf og gallerieigar. 

## Liv og virke

### Bakgrunn
Stieglitz var fødd i Hoboken i New Jersey,  og voks opp i New York. Han var den eldste sonen av dei fem barna til den tysk-jødiske innvandraren Edward Stieglitz (1833–1909) og kona hans Hedwig Ann Werner (1845–1922). Faren var løytnant i Union Army, og arbeidde som ullhandlar.

Han studerte fotografi i Berlin, men etter eit dødsfall i familien måtte han venda tilbake til USA. Allereie i tida si i Europa hadde han byrja å gjera seg merka. 

### Karriere i USA
Etter at han hadde flytta tilbake til New York var Stieglitz både medlem og leiar i fleire fotoklubbar og redaktør i ulike fotografiske blad. 

Eit av dei best kjente fotografia hans er «The Steerage» frå 1907, der ein ser klasseforskjellane på dekket av eit transatlantisk dampskip. 

### Modernismen
Stieglitz opna òg eit galleri på Manhattan som han kalla «291». Her stilte han ut både måleri og fotografi. Han var ein av dei fyrste i New York som stilte ut europeisk fotografi. Han introduserte òg publikum i New York for europeiske målarar, afrikansk kunst og amerikanske modernistiske målarar som Georgia O'Keeffe, som han var gift med. Dei budde saman nokre månader i året, men til vanleg budde han i New York og ho i New Mexico.

## Galleri

Alfred Stieglitz - The Hand of Man - Google Art Project (color corrected).jpg|*The Hand of Man* (1902)
File:Alfred Stieglitz - The Steerage - Google Art Project, from Getty, grayscale.jpg|*The Steerage* (1907)
Dorothy True MET DP234818.jpg|*Dorothy True* (1921)
From My Window at An American Place, North MET DP223963.jpg|*From My Window at An American Place, North* (1931)
Georgia O'Keeffe—Hands and Horse Skull MET DP232998.jpg|*Georgia O'Keeffe—Hands and Horse Skull* (1931)
-Margaret Prosser's Clasped Hands in Lap- MET DP224381 cropped.jpg|*Margaret Prosser's Clasped Hands in Lap* (1933)

## Kjelder

**Denne artikkelen bygger på «[[:en:Alfred Stieglitz|Alfred Stieglitz]]» frå ,  den 17. august 2023.*
Kalven

**Kalven** kan vere fleire stader:

* Vatnet Kalven i Aurskog-Høland
* Fjellet Kalven i Jotunheimen
* Øya Kalven i Kvinnherad
Ferdinand Freiligrath

**Ferdinand Freiligrath** () var ein tysk diktar og omsetjar.

## Liv og virke
Freiligrath blei kjend for diktsamlinga *Gedichte* frå 1838. I 1842 fekk han diktargasje av den prøyssiske kongen, men sa denne frå seg i 1844, då han gjorde den mest radikale liberalisme saka til si. Han flykta til Sveits i 1845, og året etter til London. Revolusjonen i 1848 helsa han med henførte dikt, og vende tilbake til Tyskland full av håp.

Freiligrath deltok i dei revolusjonære hendingane i Tyskland i 1848, og blei stilt for retten for oppvigling til høgforræderi på grunn av diktet sitt *Die Todten an die Lebenden* (‘Dei døde til dei levande’). Han blei frikjent. På 1840-talet blei Freiligrath kjent med Karl Marx, og dei blei verande venner. Ifølge Marx sin biograf Franz Mehring var Freiligrath den beste vennen til Marx etter Friedrich Engels.

I 1851 måtte han forlata Tyskland att. Han var deretter bankmann i London i 17 år. Då banken gjekk konkurs i 1867, stod Freiligrath pengelaus att. I 1868 flytta han endeleg tilbake til heimlandet sitt, der han no blei æra med nasjonallønn. Ungdomsdiktinga til Freiligrath inneheld mange eksotiske og fargesterke motiv, og viser tydelege impulsar frå Victor Hugo, som han òg omsette til tysk.

Freiligrath omsette òg verk av William Shakespeare, Henry Wadsworth Longfellow og Robert Burns. Revolusjonspoesien hans, *Ein Glaubenbekenntnis* (1844), *Ça ira* (1846) og *Neuere politische und soziale Gedichte* (1849-51), utmerker seg for agitatorisk liding og kraftfull form. Hans *Gesammelte Dichtungen* kom ut i 6 band i 1870, medan ei brevsamling, *Briefe* blei gjeven ut i 1910 av L. Weins.

Seinare i livet sitt blei Freiligrath stadig meir nasjonalistisk. Eit døme på dette er diktet hans «Hurra, Germania!».

## Kjelder

**Denne artikkelen bygger på «[[:sv:Ferdinand Freiligrath|Ferdinand Freiligrath]]» frå ,  den 18. august 2023.*  

## Bakgrunnsstoff
*
Daniela Jaworska

**Daniela Jaworska**, fødd **Tarkowska**, () er ein polsk tidlegare friidrettsutøvar som i 1971 vart europameister i spjutkast.

Daniela Tarkowska kasta spjutet 49,70 meter vart nummer 7 i EM i friidrett 1966. To år seinare kom Daniela Jaworska med 56,06 m på femteplass i øvinga under Sommar-OL i Mexico-byen. Året etter enda ho på sjetteplass ved EM i friidrett 1969 i Athen med 55,16 meter.

13. august 1971 vann Jaworska gullmedaljen ved Friidretts-EM i Helsinki. Med eit kast på 61,00 meter viste ho vesttyske Ameli Koloska og austtyske Ruth Fuchs til sølv- og bronseplass. Jaworska kasta 52,40 meter i kvalifiseringa under Sommar-OL 1972, meteren for kort til å få finaleplass. 30. juni 1973 nådde ho livsbeste 62,30 meter i Warszawa. I Roma-EM 1974 vart ho nummer 11 med 54,02 meter.

Jaworska vart polsk meister i spjutkast i 1964, 1966-71, 1973-74 og 1976.

## Kjelder

**Denne artikkelen bygger på «[[:de:Daniela Jaworska|Daniela Jaworska]]» frå ,  den 18. august 2023.*  
**Denne artikkelen bygger på «[[:pl:Daniela Jaworska|Daniela Jaworska]]» frå ,  den 18. august 2023.*
Jiřina Ptáčníková

**Jiřina Ptáčníková** () er ein tsjekkisk tidlegare stavhoppar frå Plzeň som i 2012 vart europameister i øvinga.

Ptáčníková sigra i stavhopp-tevlinga i Universiaden 2009. Året etter vart ho nummer 5 i europameisterskapen i Barcelona og i 2011 nummer sju i verdsmeisterskapen i Daegu. Innandørssesongen 2012 sette ho personleg rekord med 4,70 meter i Donetsk. Ved EM i friidrett 2012 i Helsinki sikra ho seg gullmedaljen ved å gå over 4,60 m i den fyrste omgangen, i ei tevling prega av våte, vanskelege tilhøve. Seinare same sommaren kom ho på sjetteplass ved dei olympiske leikane i London. Etter å ha vorte nummer 8 i Moskva-VM, presterte ho 4. september 2013 i heimebyen sitt livsbeste stavhopp då ho klarte 4,76 meter. I 2014 vart ho nummer 2 i innandørs-VM og nummer 6 i EM i friidrett 2014 i Zürich, Sidan lukkast ho ikkje å kvalifisere seg til finalane i VM 2015, OL 2016 og VM 2017.

Ptáčníková var tsjekkisk meister i stavhopp 2009-11 og 2013-15.

## Kjelder

*Jiřina PTÁČNÍKOVÁ | Profile | World Athletics
**Denne artikkelen bygger på «[[:de:Jiřina Ptáčníková|Jiřina Ptáčníková]]» frå ,  den 18. august 2023.*
Posthum

**Posthum** (samanblanding av latinsk *postumus*, ‘sist (fødd)’, *humus*, ‘jord’ og *humare*, ‘gravlegga’) er eit uttrykk som blir nytta i samband med hendingar som hender etter at nokon er døde.

Når ein person mottar ei utmerking eller pris etter at dei er døde, blir denne gitt posthumt. Ein kan også gje nokon amnesti, nåde eller oppreising posthumt, etter at personen er død. Eit barn kan bli fødd posthumt, etter at faren eller i nokre tilfelle mora er død.

Eit åndsverk, til dømes ein roman kan òg koma ut posthumt, dvs. etter at forfattaren er død. Eit døme på dette er Millennium-trilogien av den svenske forfattaren Stieg Larsson. Diktsamlinga *Hverdagen* av den norske diktaren Rudolf Nilsen blei òg gitt ut posthumt. Romanen *Maurice* av den britiske forfattaren E.M. Forster blei gitt ut posthumt med vilje sidan han handla om homofili, som var svært kontroversielt då romanen blei skriven.

## Sjå òg

* Posthumt namn
* Post mortem

## Kjelder

**Denne artikkelen bygger på «[[:no:Posthum|Posthum]]» frå ,  den 18. august 2023.*
Øya Sild

**Sild** er ei øy i Kvinnherad kommune i Vestland, aust for Varaldsøy i Hardangerfjorden. Øya er veglaus. 

Frå 1740-talet var det ein husmannsplass på øya. 

**Folketalsutvikling:**

## Kjelder

* Erling Vaage, *Kvinnherad 2 - Gards- og ættesoga* (Kvinnherad kommune, 1987)
Kalven i Kvinnherad

**Kalven** er ei øy i Kvinnherad kommune i Vestland, ved austenden av Snilstveitøy, like utanfor Rosendal. Øya er veglaus.

Det er tre gravrøyser frå bronsealderen på øya.

**Folketalsutvikling:**

## Kjelder

* Erling Vaage, *Kvinnherad 3 - Gards- og ættesoga* (Kvinnherad kommune, 1988)
Rachel Sennott

**Rachel Anne Sennott** () er ein amerikansk skodespelar og komikar. Ho er best kjend for sine hovudroller i filmene *[[Shiva Baby]]* (2020), *[[Bodies Bodies Bodies]]* (2022) og *[[Bottoms]]* (2023) og i HBO-serien *[[The Idol]]* (2023).

Ho er av italiensk og irsk opphav og blei oppdratt som katolikk. Ho gjekk ut seg frå Simsbury High School i 2014. Sennott deler tida si mellom Los Angeles og New York.

## Kjelder

## Bakgrunnsstoff

*
Pierre Le Ber

**Pierre Le Ber** () var ein velgjerar og målar frå Montreal som var son av Jacques Le Ber og bror til Jeanne Le Ber.

## Liv
Le Ber var medlem av to av dei rikaste familiane i kolonien. Han brukte rikdommen sin til å vera ein generøs medlem av samfunnet sitt, og grunnla eit almissehus for fattige. Han bidrog til den religiøse ordenen Congrégation de Notre Dame, truleg fordi syster hans, Jeanne, tilhøyrde denne. Han var ein av grunnleggjarane og støttespelarane til dei miskunnsame brørne (Hôpital Général til Charon-brørne).

Le Ber var rekna som ein amatørmålar utan talent medan han levde. I 1965 fekk det såkalla primitive måleriet hans av Marguerite Bourgeoys, som var blitt restaurert i 1963-1964 i New York, ny merksemd frå den kanadiske kunstverda. Oljemåleriet av Marguerite Bourgeoys som ei nær 80 år gamal kvinne som leid i medkjensle med andre er i moderhuset til Congrégation de Notre Dame i Montreal. Verket hans markerer han som ein viktig kunstnar i si tid.

## Galleri

File:La_Venerable_Marguerite_Bourgeoys_by_Pierre_Le_Ber.jpg|*La Venerable Marguerite Bourgeoys* av Pierre Le Ber, før det blei restaurert.
File:Pierre_le_Ber_-_Le_vrai_portrait_de_Marguerite_Bourgeoys_-_1700.jpg|Måleriet av Marguerite Bourgeoys etter restaureringa.


## Kjelder

**Denne artikkelen bygger på «[[:en:Pierre Le Ber|Pierre Le Ber]]» frå ,  den 18. august 2023.*  

## Bibliografi

*
Marguerite Bourgeoys

**Marguerite Bourgeoys** () var ei fransk nonne som er kjend som grunnleggjaren av ordenen Congrégation de Notre Dame. Ho er ein katolsk helgen med minnedag den 12. januar.

Bourgeoys var fødd i Troyes i Frankrike. Ho emigrerte i 1653 til Ny-Frankrike (dagens Canada), der ho grunnla eit kloster, vigde seg til skuleaktivitet blant både franske kolonistar og urfolksbarn og i 1658 grunnla ein orden for sekulære kvinner. Dette var ein av dei fyrste klosterordenane for kvinner i den katolske kyrkja der nonnene stod fritt til å verka og arbeida utanfor klostermurane. 

Marguerite Bourgeoys blei saligerklært av paven i 1878 og helgenerklært i 1982. 

## Galleri

Portrait de Marguerite Bourgeoys.jpg|Portrett av Marguerite Bourgeoys av Pierre Le Ber frå 1700.
Venerable Marguerite Bourgeois (HS85-10-28452).jpg|Byste av Marguerite Bourgeoys.
Chapelle conventuelle des Soeurs de la Congrégation Notre-Dame - Pointe-Claire - QC - CA.jpg|Glasmåleri av Marguerite Bourgeoys.

## Kjelder

**Denne artikkelen bygger på «[[:sv:Marguerite Bourgeoys|Marguerite Bourgeoys]]» frå ,  den 18. august 2023.*
Det brasilianske kvinnelandslaget i fotball

**Brasil sitt kvinnelandslag i fotball** er det kvinnelege landslaget i fotball for Brasil. Det representerer landet i internasjonale fotballturneringar, og vert regulert av Federación de Fútbol de Brasil. Landslaget spelte sin fyrste internasjonale kamp i 1986 og deltok i sin fyrste store meisterskap i 1991.

## Resultat i internasjonale meisterskap
*Resultata som er vist under er berre turneringar der Brasil har delteke. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leikar]]

*  1996: Fjerdeplass
*  2000: Fjerdeplass
*  2004: Sølv

*  2008: Sølv
*  2012: Kvartfinale

*  2016: Fjerdeplass
*  2020: Kvartfinale

### Verdsmeisterskapen

*  1991: Gruppespelet
*  1995: Gruppespelet
*  1999: Tredjeplass

*  2003: Kvartfinale
*  2007: Andreplass
*  2011: Kvartfinale

*  2015: Åttedelsfinale
*  2019: Åttedelsfinale
*   2023: Gruppespelet

### Copa América Femenina

*  1991: Vinnar
*  1995: Vinnar
*  1998: Vinnar

*    2003: Vinnar
*  2006: Andreplass
*  2010: Vinnar

*  2014: Vinnar
*  2018: Vinnar
*  2022: Vinnar

### Panamerikanske leikar

*  2003: Gull
*  2007: Gull

*  2011: Sølv

*  2015: Gull

### Søramerikanske leikar
*  2014: Bronse

## Sjå òg
* Det brasilianske herrelandslaget i fotball

## Bakgrunnsstoff
* Offisiell nettside
* Nettsida til det brasilianske kvinnelandslaget
* Profil hos FIFA
* Profil hos CONMEBOL
Jordbærsortar

**Jordbærsortar** er ulike typar kultivarar av hagejordbær.

Sortar som er tilgjengeleg på den norske marknaden:

* Abundance
* Aprica
* Arosa - Italiensk sort
* Bounty - Kanadisk sort 
* Clery
* Elsanta
* Florence - britisk sort
* Frida - Norsk sort
* Glede - Norsk sort
* Glima - Norsk sort
* Honeoje - Nord-Amerikansk
* Joly
* Jonsok - Norsk sort
* Kent - Kanadisk sort
* Korona - Nederlandsk sort
* Malwina
* Nobel - Norsk sort (‘Korona’ x ‘Diamante’)
* Ostara
* Polka - Nederlansk sort (‘Induka’ x ‘Sivetta’)
* Regina
* Rugia
* Rumba
* Saga - Norsk sort (‘Oonishiki’ x ‘Toyonoka’)
* San Andreas - Amerikansk sort
* Selva - Kalifornsk sort
* Senga sengana - Tysk sort
* Sibilla - Italiensk sort
* Sonata - Nederlandsk sort
* Vibrant - Britisk sort
* Zefyr - Dansk sort

## Kjelder
Frank Sve

**Frank Edvard Sve** () er ein norsk politikar frå Stranda på Sunnmøre som sidan 2021 har representert Framstegspartiet i Møre og Romsdal på Stortinget. Sve er utdanna industrisnikkar og arbeidde fleire år i møbelindustrien. 

Hausten 1999 kom han inn i kommunestyret i Stranda, der han markerte seg som ein høglytt leiar av partigruppa til Framstegspartiet. Hausten 2003 vart han vald til ordførar i Stranda kommune. Framstegspartiet i Stranda gjorde eit brakval ved kommunevalet 2007. Med 47,5 % av veljarane bak seg, heldt Sve fram som ordførar. Eit kostbart skitrekkprosjekt i kommunal regi førte til at Stranda kommune mista kontroll over økonomien og vart nedtyngd i gjeld. Kommunevalet 2011 straffa Framstegspartiet og Sve måtte overlevere ordførarklubba til Jan Ove Tryggestad frå Senterpartiet. Sve søkte om å verte friteken for å møte i kommunestyret. Skitrekket vart solgt i 2012 med stort tap.

Sve har vore medlem i fylkestinget i Møre og Romsdal sidan 2003. Han leia Møre og Romsdal Framstegsparti 2004-10 og frå 2014. På fylkestinget har Sve vore den dominerande figuren i partigruppa. Han har kjempa om å verte fylkesordførar både ein og fleire gongar, men har ikkje lukkast samle nok stønad for sitt kandidatur hos andre partigrupper.

Sve var aktuell på «sikker» plass før stortingsvalet 2017. Men då nestleiaren i Framstegspartiet, Oslo-buande Sylvi Listhaug, sikta mot ein stortingsplass, vart Sve tvinga til å godta tredjeplassen på vallista til Framstegspartiet i Møre og Romsdal. Etter å ha vore vararepresentant 2017-21, vart Sve vald inn på Stortinget i 2021. På Stortinget er han fyrste nestleiar i Transport- og kommunikasjonskomiteen.

Sve var medlem av representantskapet i Noregs Bank frå 2010 til og med 2017. Periodane 2010-11 og 2012-13 var han nestleiar.

## Kjelder

*Biografi: Sve, Frank Edvard ved stortinget.no
**Denne artikkelen bygger på «[[:nb:Frank Sve|Frank Sve]]» frå ,  den 19. august 2023.*
Monique Éwanjé-Épée

**Monique Éwanjé-Épée** () er ein fransk tidlegare friidrettsutøvar som i 1990 vart europameister på 100 meter hekk. 

18 år gammal vann ho 100 meter hekk i junior-EM. Tre år seinare enda ho sjuandeplassen i øvinga ved Sommar-OL i Seoul. 29. juni 1990 sette ho fransk rekord på 12,56 sekund. Seinare same sommaren vann ho gullmedaljen i europameisterskapen i Split, med tida 12,79 slo ho sølvmedaljør Gloria Siebert 2 med 12 hundredels sekund. Året etter kom ho fjerdeplass i VM-finalen i Tokyo etter eit løp på 12,84. Sidan var ho lang unna finaleplass i Sommar-OL 1992, Friidretts-EM 1994 og -VM 1996, samt Sommar-OL 1996. 

Éwanjé-Épée vart nummer 2 på 60 meter hekk i så vel Innandørs-EM 1990 i Glasgow, som Innandørs-VM 1991 i Sevilla og i Innandørs-EM 1992 i Genova. I alle desse tre tevlingane måtte ho sjå seg slått av Ljudmila Narozjilenko som representerte Sovjetunionen og Russland. Bestetida 7,82 sekund i 60 meter hekk oppnådde i Paris vinteren 1991.

## Kjelder

*Monique ÉWANJÉ-ÉPÉE | Profile | World Athletics
**Denne artikkelen bygger på «[[:en:Monique Éwanjé-Épée|Monique Éwanjé-Épée]]» frå ,  den 19. august 2023.*
Mateusz Przybylko

**Mateusz Przybylko** () er ein tysk høgdehoppar fødd i Bielefeld av polske foreldre. Han vart europameister i øvinga i 2018.

## Karriere
Przybylko vart utslått i høgdehopp-kvalifiseringa både under Friidretts-VM 2015 og OL 2016. Den 25. juni 2017 presterte han livsbeste 2,35 meter i Bottrop. To månader seinare vart han femtemann i VM i friidrett 2017 i London. Ved EM i friidrett 2018 i Berlin vann han gullmedaljen då han som den einaste tok seg over 2,35 meter. Han var langt unna finaleplass i så vel VM 2019 som i Tokyo-OL i 2021. Derimot tok han i 2022 seg vidare frå kvalifisering til både VM-finale i Eugene og til EM-finale i München, og enda med høvesvis 12. og 6. plass i dei to meisterskapane.

Przybylko var tysk meister 2017, 2018, 2020.

## Kjelder

*Mateusz PRZYBYLKO | Profile | World Athletics
**Denne artikkelen bygger på «[[:de:Mateusz Przybylko|Mateusz Przybylko]]» frå ,  den 19. august 2023.*  

## Bakgrunnsstoff
Det franske kvinnelandslaget i fotball

**Frankrike sitt kvinnelandslag i fotball** er det kvinnelege landslaget i fotball for Frankrike. Det representerer landet i internasjonale fotballturneringar, og vert regulert av Fédération Française de Football. Landslaget spelte sin fyrste internasjonale kamp i 1971 og kvalifiserte seg til sin fyrste store meisterskap i 1997.

## Resultat i internasjonale meisterskap
*Resultata som er vist under er berre turneringar der Frankrike har delteke. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leikar]]
*  2012: Fjerdeplass
*  2016: Kvartfinale

### Verdsmeisterskapen

*  2003: Gruppespelet
*  2011: Fjerdeplass

*  2015: Kvartfinale
*  2019: Kvartfinale

*   2023: Kvartfinale

### Europameisterskapen

*   1997: Gruppespelet
*  2001: Gruppespelet
*  2005: Gruppespelet

*  2009: Kvartfinale
*  2013: Kvartfinale

*  2017: Kvartfinale
*  2022: Semifinale

## Sjå òg
* Det franske herrelandslaget i fotball

## Bakgrunnsstoff
* Offisiell nettside
* Nettsida til det franske kvinnelandslaget
* Profil hos FIFA
* Profil hos UEFA
Skorpo i Kvinnherad

**Skorpo** er ei øy i Kvinnherad kommune i Vestland. Det smale Mjødnasundet skil øya frå Snilstveitøy. Øya er veglaus. 

**Folketalsutvikling:**

## Kjelder

* Erling Vaage, *Kvinnherad 2 - Gards- og ættesoga* (Kvinnherad kommune, 1987)
Det argentinske kvinnelandslaget i fotball

**Argentina sitt kvinnelandslag i fotball** er det kvinnelege landslaget i fotball for Argentina. Det representerer landet i internasjonale fotballturneringar, og vert regulert av Asociación del Fútbol Argentino. Landslaget spelte sin fyrste internasjonale kamp i 1993 og deltok i sin fyrste store meisterskap i 1995.

## Resultat i internasjonale meisterskap

*Resultata som er vist under er berre turneringar der Argentina har delteke. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leikar]]
*  2008: Gruppespelet

### Verdsmeisterskapen

*  2003: Gruppespelet
*  2007: Gruppespelet

*  2019: Gruppespelet
*   2023: Gruppespelet

### Copa América Femenina

*  1995: Andreplass
*  1998: Andreplass
*    2003: Andreplass
*  2006: Vinnar

*  2010: Fjerdeplass
*  2014: Fjerdeplass
*  2018: Tredjeplass
*  2022: Tredjeplass

### Panamerikanske leikar

*  2003: Fjerdeplass
*  2007: Gruppespelet
*  2011: Gruppespelet

*  2015: Gruppespelet
*  2015: Sølv

### Søramerikanske leikar
*  2014: Gull

## Sjå òg
* Det argentinske herrelandslaget i fotball

## Bakgrunnsstoff
* Offisiell nettside
* Profil hos FIFA
* Profil hos CONMEBOL
Det engelske kvinnelandslaget i fotball

**England sitt kvinnelandslag i fotball** er det kvinnelege landslaget i fotball for England. Det representerer landet i internasjonale fotballturneringar, og vert regulert av The Football Association. Landslaget spelte sin fyrste internasjonale kamp i 1972 og kvalifiserte seg til sin fyrste store meisterskap i 1984.

## Resultat i internasjonale meisterskap
*Resultata som er vist under er berre turneringar der England har delteke. Turneringar dei ikkje har tatt del i er ikkje førte opp.*

### Verdsmeisterskapen

*  1995: Kvartfinale
*  2007: Kvartfinale

*  2011: Kvartfinale
*  2015: Tredjeplass

*  2019: Fjerdeplass
*   2023: Andreplass

### Europameisterskapen

*  1984: Andreplass
*  1987: Fjerdeplass
*  1995: Semifinale

*  2001: Gruppespelet
*  2005: Gruppespelet
*  2009: Andreplass

*  2013: Gruppespelet
*  2017: Semifinale
*  2022: Vinnar

## Sjå òg
* Det engelske herrelandslaget i fotball
* Det britiske kvinnelandslaget i fotball
* Det britiske herrelandslaget i fotball

## Bakgrunnsstoff
* Offisiell nettside
* Nettsida til det engelske kvinnelandslaget
* Profil hos FIFA
* Profil hos UEFA
Walldorf

**Walldorf** er ein by og ein kommune nordvest i forbundslandet Baden-Württemberg i Tyskland, km sør for Heidelberg. Kommunen omfattar 19,9 km² og har eit folketal på nær 16&nbsp;000.

Det multinasjonale industriselskapet, programvareprodusenten SAP har hovudkontoret sitt i Walldorf.

## Kjelder

**Denne artikkelen bygger på «[[:de:Walldorf (Baden)|Walldorf (Baden)]]» frå ,  den 19. august 2023.*  

## Bakgrunnsstoff

*
Hockenheim

**Hockenheim** er ein by og ein kommune nordvest i forbundslandet Baden-Württemberg i Tyskland, ei 20 km sørvest for Mannheim. Kommunen omfattar 34,8 km² og har eit folketal på nærare 22&nbsp;000.

Byen er særleg kjend for racerbilbana Hockenheimring.

## Kjelder

**Denne artikkelen bygger på «[[:de:Hockenheim|Hockenheim]]» frå ,  den 19. august 2023.*  

## Bakgrunnsstoff

*
Herøy i Kvinnherad

**Herøy** er ei øy i Kvinnherad kommune i Vestland, på sørsida av Kvinnheradsfjorden. Det smale Herøysundet skil øya frå fastlandet og tettstaden Herøysund. Øya er veglaus.

Frå 1830-talet til rundt 1920 var det ein handelsstad på øya. Ved folketeljinga i 1900 budde det 12 menneske her.

## Kjelder

* Erling Vaage, *Kvinnherad 4 - Gards- og ættesoga* (Kvinnherad kommune, 1991)
Hatløyna

**Hatløyna** eller **Sakrisøyna** er ei øy lengst vest i Hyllestad kommune i Vestland. Øya er veglaus og har vore utan fast busetjing sidan rundt 1970.

Sidan 1991 har øya vore del av Sakrisøy naturreservat, som ho utgjer størstedelen av.

**Folketalsutvikling:**

## Kjelder

* Inger Kellmer & Finn Borgen Førsund (red.), *Hyllestad bygdebok - Soga om folket, bd. 1* (Hyllestad kommune, 1990)
Skalbyggingsteknikk

**Skalbyggingsteknikk** er eit prinsipp for bygging av trebåtar. Bordgangane, huda, i båten vert forma som eit skal med ferdig skap, før innveden som bind saman og styrker skalet vert sett inn.

Ved klinkbygging vert båtborda klinka saman med båtsaum til eit skal. Etter kvart som skroget tek form, vert det styrkt med band, og annan innved.
Frå Middelhavsområdet kjenner ein til at båtbord vart samanfesta med tappar og pluggar. Det gav eit skal med glatt båtside. Banda som vart sett inn vart forlenga over vasslinja, og så kunne det festast fleire bord til dei.

Denne tapp- og pluggteknikken vart nytta under bygging av Genesaretbåten.

## Fotnotar
Klævold Kystfort

**Klævold Kystfort** er eit mindre kystfort bygd på Klævoldsneset ved inngangen til Vadheimsfjorden av dei tyske okkupantane under andre verdskrigen. Her hadde dei god oversikt utover Sognefjorden. På neset finn ein i dag restane etter fire kanonstillingar, mura i stein og betong, med tilhøyrande bunkersar som var nytta til ammunisjons og dekningsrom.

Kanonane er vekke, men dreieskivene i stål til står igjen. Der står framleis igjen ein intakt kommandobunkers i betong, som det etter krigen var bygd ei hytte oppå, der bunkersen fungerer som kjellar for hytta. Tuftene etter det som var ei kantine og kjøkenbrakke er godt synlege. Det står framleis to hus som truleg var nytta som ammunisjonslager.

## Historie

Kystfortet på Klævoldsneset var stridsklart i mars 1943. Det hadde til oppgåve å bekjempe sjømål på Sognefjorden, sperre innløpet til Vadheimsfjorden og sikre eigne (tyske) skip og konvoiar på fjorden. Det er ikkje kjent nøyaktig kor mange som tenestegjorde på Klævold. Men tilsvarande batteri var oppsett med 2 offiserar, 23 underoffiserar og 71 meinige, til saman 96 mann.

På haugen over husa til Klævold bruk nr 4/2 sette dei opp synlege narrebygningar for å lure eventuelle fiendar som angreip. Kystfortet vart nedlagt i februar 1945, og våpen og ammunisjon vart flytta til Flostaøya ved Arendal. Minefelta og brakkene stod igjen. 28. juni 1945 vart minene tekne opp, og seinare vart brakkene selde. 

## Arsenal
Hovudskytset var fire franske 10,5 cm K.331 (f) feltkanoner med rekke vidde på 12 000 meter. Til nærforsvar var dei oppsett med ein russisk 4,5 cm Pak (r) panservernkanon. Ein tysk 2,0 cm Kwk (Kampfwagenkanonene). Ei hollandsk mitraljøse (sMG), to holladnske MG (1MG). Tolv Abwehr 41 flammekastarar. I mai 1944 vart det lagt ut 959 miner i to minefelt nord og aust for fortet, og 24 miner i to vegsperringar. På Hamneneset, neset like nord for Klævoldnestet, bygde tyskarane opp enkle og godt synlege kanonstillingar med narrekanonar.

Nede ved fjorden står ein mindre stilling, der det opphavleg var ein panservernkanon. I svingen oppe ved hovudvegen står ei MG-stilling med fri sikt i begge retningane. Ovanfor vegen ligg restane etter eit basseng som var nytta som vassverk. Elles er det spor og tufter etter nokre fleire bygningar og anna infrastruktur.

## Kjelder
;Fotnotar

;Bibliografi
*
Klævold

Klævold er ei grend i Høyanger kommune i Vestland. Grenda ligg  mellom Vadheim og Kyrkjebø ved fylkesveg 55. Klævold ligg plassert ved munninga til Vadheimsfjorden, ein arm av Sognefjorden.

### Klævold Kystfort
På Klævoldsneset ligg Klævold kystfort. Eit festningsverk bygd av okkupasjonsmakta under andre verdskrigen.
Hatløy

**Hatløy** kan vera
* Hatløyna i Hyllestad kommune i Vestland
* Hatløya i Ulstein kommune i Møre og Romsdal
Statsuniversitetet i Baku

**Statsuniversitetet i Baku** (aserbajdsjansk *Bakı Dövlət Universiteti*, forkorta *BDU*), grunnlagt 1. september 1919, er det eldste, største og mest prestisjetunge universitetet i Aserbajdsjan.

Universitetsbygningane ligg i hovudsak innanfor bygrensene til Baku. Universitetet omfattar 16 fakultet og har over 26 000 studentar og over 3 000 tilsette.

## Kjente studentar
* Lev Landau, russisk-sovjetisk fysikar
* İlham Əliyev, president i Aserbajdsjan
* Heydər Əliyev, president i Aserbajdsjan

## Kjelder


**Denne artikkelen bygger på «[[:nb:Statsuniversitetet i Baku|Statsuniversitetet i Baku]]» frå , den 25. juli 2023.*  


## Bakgrunnsstoff
*  (på aserbajdsjansk, engelsk og russisk)
Purpurlyng

**Purpurlyng** (*Erica cinerea*) er ein dvergbusk i klokkelyngslekta i lyngfamilien. 

Planten blir 15–75 cm høg. Årsskota er hårete, medan resten av planten er glatt. Dei smale blada sit i kransar på tre, noko som skil arten frå slektningen klokkelyng. Dei klokkeforma blomane er purpurfarga og sit i klasar. Han veks i hei og open skog på tørr og sur jord.

I Vest-Europa er purpurlyng ein typisk art for dei atlantiske kystlyngheiene. Han veks frå Portugal nordover til Dei britiske øyane og Noreg. I nord er utbreiinga avgrensa til område med lite frost, og han veks i motsetnad til klokkelyng verken i Danmark eller Sverige. I sør går han derimot lenger aust enn klokkelyng, heilt til Liguria i Italia. I middelhavsområdet er han hovudsakleg ein fjellplante.

I Noreg veks purpurlyng på Vestlandet i ytre kyst- og fjordstrøk frå Ryfylke til Haram i Møre og Romsdal. Han krev litt sommarvarme og manglar på dei mest forblåste øyane. I Norsk raudliste for artar er arten rekna som nær truga på grunn av gjengroing, utbygging og skogplanting.

To nærståande former var tidlegare rekna som varietetar, men har no fått status som eigne artar. Dette er *[[Erica numidica]]* i Algerie og *[[Erica maderensis]]* frå Madeira.

## Kjelder

**Denne artikkelen bygger på «[[:no:Purpurlyng|Purpurlyng]]» frå ,  den 20. august 2023.*  

## Bakgrunnsstoff
*
Håvard Bentdal Ingvaldsen

**Håvard Bentdal Ingvaldsen** () er ein norsk friidrettsutøvar frå Moelv som vart norsk meister på 400 meter i 2021 og på 200 m i 2023. Han sette norsk rekord på 400 m på Bislett stadion den 15. juni 2023 med tida 44,86 sekund. I kvalifiseringa under VM i friidrett 2023 i Budapest forbetra han rekorden til 44,39. Ingvaldsen er medlem i Moelven Idrettslag.

## Kjelder

*Håvard Bentdal INGVALDSEN | Profile | World Athletics
**Denne artikkelen bygger på «[[:nb:Håvard Bentdal Ingvaldsen|Håvard Bentdal Ingvaldsen]]» frå ,  den 20. august 2023.*
Benjamin Compaoré

**Benjamin Compaoré** () er ein fransk tidlegare friidrettsutøvar som i 2014 vart europameister i tresteghopp.

Compaoré sette personleg rekord med eit hopp på 16,61 meter då han i 2006 vann tresteg-øvinga i junior-VM i Beijing. I 2008-sesongen hoppa han 17,05 m i Strasbourg og kryssa 17-metersgrensa. Ved EM i friidrett 2010 i Barcelona kom han på femteplass med 16,99 m. Året etter vart han med 17,17 meter nummer 8 under Friidretts-VM i Daegu. I 2012 la han beslag på sjetteplassen under dei olympiske leikane i London.

Compaoré sin største dag kom i EM i friidrett 2014 i Zürich. I finalen sette han i den fyrste omgangen personleg rekord med 17,46 m og sikra seg gullmedaljen på suverent vis. Nøyaktig ein månad seinare, den 14. september, presterte han livsbeste 17,48 meter og vart bestemann i tresteg-tevlinga ved Kontinental-cupen i Marrakech. Sidan vart han nummer 12 i Beijing-VM 2015 med 16,63 m og nummer 10 med 16,54 m i OL-finalen 2016 i Rio de Janeiro. I mellomtida kom han på tredjeplass i Hall-VM 2016 i Portland med 17,09 m, slått av kinesiske Dong Bin og Max Hess frå Tyskland.

## Kjelder

*Benjamin COMPAORÉ | Profile | World Athletics
**Denne artikkelen bygger på «[[:de:Benjamin Compaoré|Benjamin Compaoré]]» frå ,  den 20. august 2023.*
Vernøy

**Vernøy** eller **Verno** er ei øy i Tysnes kommune i Vestland. Det smale Hopssundet skil øya frå øya Reksteren. Her er det vegsamband over bru.

**Folketalsutvikling:**

## Kjelder

* Ernst Berge Drange, *Tysnes - Gards- og ættesoge 2* (Tysnes sogelag, 2000)
Litla Vernøy

**Litla Vernøy** er ei lita øy i Tysnes kommune i Vestland, mellom Vernøy og Instøy. Øya er veglaus og utan fast busetjing.

Øya vart busett som husmannsplass under Vernøy på 1770-talet. Ho har vore utan fast busetjing sidan 1954.

**Folketalsutvikling:**

## Kjelder

* Ernst Berge Drange, *Tysnes - Gards- og ættesoge 2* (Tysnes sogelag, 2000)
Pascal Behrenbruch

**Pascal Behrenbruch** () er ein tysk tidlegare mangekjempar frå  Offenbach am Main. Han vart i 2012 europameister i tikamp.

Behrenbruch forbetra sin personlege rekord med 10 poeng og kom på femteplass i tikampen i EM i friidrett 2006 med 8&nbsp;209 poeng. I 2007 forbetra han seg til 8&nbsp;239 då han vart han nummer 2 i U23-EM i Debrecen. Under meistermøtet i Götzis 31. mai 2009 vart han tredjemann med 8&nbsp;374 poeng. Ved verdsmeisterskapen 2009 i Berlin auka han sitt personbeste til 8&nbsp;439 poeng og vart nummer 6. I det neste VM i friidrett, i Doha i 2011, enda Behrenbruch på sjuandeplassen i tikampen.

Høgdepunktet for Behrenbruch då han i EM i friidrett 2012 i Helsinki presterte livsbeste 8&nbsp;558 poeng og vann gullmedaljen, 237 fleire poeng meir enn sølvmedaljør Oleksij Kasjanov. Under Sommar-OL i London same sommaren måtte han med 8&nbsp;126 poeng nøye seg med ein tiandeplass. Året etter vart han nummer 11 i Moskva-VM med 8&nbsp;316 poeng. Sidan makta han ikkje nå sitt toppnivå i mangekampane.

## Kjelder

*Pascal BEHRENBRUCH | Profile | World Athletics
**Denne artikkelen bygger på «[[:de:Pascal Behrenbruch|Pascal Behrenbruch]]» frå ,  den 20. august 2023.*
Olve Grotle

**Olve Grotle** () er ein norsk jurist og politikar frå Bremanger. Sidan 2021 har han representert valkrinsen Sogn og Fjordane og partiet Høgre på Stortinget.

Grotle vart i 1989 cand.jur. med kommunalrett som spesialfag ved Universitetet i Bergen. Han var tilsett i Advokatfirmaet Harris i 1990-93 og 1995-2003. 1993 og 1994 var han dommarfullmektig ved Sunnfjord sorenskriveri. I tida 2003 til 2011 var han privatpraktiserande advokat i Førde.

Grotle var medlem i Førde bystyre frå 2003, ordførar frå 2011. Etter kommunevalet 2019 vart han vald til ordførar i den nye kommunen Sunnfjord kommune. Hausten 2021 kom han inn på Stortinget, som representant for Høgre. Han vart plassert i Næringskomitéen.

## Kjelder

* Grotle, Olve (1964-) ved stortinget.no
**Denne artikkelen bygger på «[[:nb:Olve Grotle|Olve Grotle]]» frå ,  den 20. august 2023.*
Storholmen i Tysnes

**Storholmen** eller **Eldsholmsholmen** er ein holme i Tysnes kommune i Vestland, rett utanfor Reksteren. Holmen er veglaus og utan fast busetjing.

Storholmen vart busett som husmannsplass under Eldholm i 1855. Ved folketeljinga i 1900 budde det sju personar her. Holmen har vore utan fast busetjing sidan 1940-talet.

## Kjelder

* Ernst Berge Drange, *Tysnes - Gards- og ættesoge 2* (Tysnes sogelag, 2000)
Hege Bae Nyholt

**Hege Bae Nyholt** () er ein norsk barnehagelærar og politikar frå Trondheim. Ho har sidan 2021 representert Sør-Trøndelag og partiet Raudt på Stortinget.

Nyholt er barnevernspedagog og er elles utdanna i tverrfaglege kulturstudiar. Ho har sidan 1990-åra vore aktiv i Palestinakomiteen og engasjert i solidaritetsarbeid for Libanon og den såkalla Vestbreidda. Ved valet til nye Trøndelag fylkesting i 2019 var ho Raudt sin fyrstekandidat. Saman med to partifellar fekk ho plass i det 59-manns store fylkestinget. To år seinare kom ho inn på Stortinget frå valkrinsen Sør-Trøndelag, vald gjennom eit utjamningsmandat. På Stortinget vart ho vald til leiar av Utdannings- og forskningskomitéen.

## Kjelder

**Denne artikkelen bygger på «[[:nb:Hege Bae Nyholt|Hege Bae Nyholt]]» frå ,  den 22. august 2023.*
Eilidh Doyle

**Eilidh Child**, gift **Doyle**, () er ein britisk tidlegare friidrettsutøvar som i 2014 vart europameister på 400 meter hekk og i 2016 i 4 x 400 meter stafett.

Child var med på det britiske laget som i 2012 kom på fjerdeplass i 4 x 400 meter stafett under dei olympiske leikane i London. Året etter vart ho nummer 5 på 400 meter hekk ved VM i friidrett 2013 i Moskva, før ho sprang startetappen for Storbritannia sitt bronsemannskap i 4 x 400 m stafett i den same meisterskapen. I EM i friidrett 2014 i Zürich vann Child gullmedaljen på 400 m hekk og ho fekk ein ny bronsemedalje i 4 x 400 m stafett. Også under VM i friidrett 2015 i Beijing la Storbritannia og Child beslag på bronseplassen i 4 x 400 m stafett, berre dagar etter ho vart nummer 6 på 400 m hekk.

Som Eilidh Doyle tok ho seg av den tredje etappen då Storbritannia sigra i 4 x 400 meter stafett då EM i friidrett 2016 vart avvikla i Amsterdam. Seks veker seinare vann ho ein olympisk bronsemedalje med Storbritannia under Sommar-OL i Rio de Janeiro. I Friidretts-VM 2017 i London sprang det britiske mannskapet, med Child på tredjeetappen, inn til sølv i 4 x 400 m stafett. Ved EM i friidrett 2018 i Berlin var Doyle ankerkvinne då Storbritannia enno ein gong enda opp med bronse i 4 x 400 m stafett.

Doyle sette livsbeste 54,09 sekund på 400 meter hekk i eit stemne i Monaco i 2016, på 400 meter sprang ho som best 51,83 sekund i 2013.

## Kjelder

*Eilidh DOYLE | Profile | World Athletics
**Denne artikkelen bygger på «[[:de:Eilidh Doyle|Eilidh Doyle]]» frå ,  den 21. august 2023.*
Romain Barras

**Romain Barras** () er ein fransk tidlegare mangekjempar frå Calais. Han vart i 2010 europameister i tikamp.

Barras vann i 2003 tikampen Universiaden i Daegu med personbeste 8&nbsp;196 poeng. Året etter vart han nummer 13 i Sommar-OL 2004 i Aten med sine 8&nbsp;067 poeng. I 2005 deltok han i fem tikamp-tevlingar og sanka over 8&nbsp;000 poeng i alle. I Angers vart han fransk meister for fyrste gong, medan han i VM i friidrett 2005 i Helsinki enda han med 8&nbsp;087 poeng på sjuandeplass. Dei neste sesongane vart han nummer 8 i Göteborg-EM 2006 med 8&nbsp;093 poeng og nummer 7 i Osaka-VM 2007 med 8&nbsp;262 poeng. Sommaren 2008 vart han femtemann under Sommar-OL i Beijing med 8&nbsp;253 poeng.

Etter tolvteplass med 8&nbsp;204 poeng i verdsmeisterskapen 2009 i Berlin, forbetra han sitt personbeste til 8&nbsp;313 poeng i juni 2010.Ved EM i friidrett 2010 i Barcelona låg han før den avsluttande 1500-meteren 5 poeng over nederlendaren Eelco Sintnicolaas. Sintnicolaas låg i rygg på Barras gjennom løpet, heilt til Barras spurta i frå på oppløpssida og vann gullmedaljen på livsbeste 8&nbsp;453 poeng. Sidan vart han nummer 11 i Daegu-VM 2011 og nummer 6 i EM i friidrett 2016 i Amsterdam.

## Kjelder

*Romain BARRAS | Profile | World Athletics
**Denne artikkelen bygger på «[[:de:Romain Barras|Romain Barras]]» frå ,  den 21. august 2023.*
Pettersholmen

**Pettersholmen**, tidlegare **Rotveltholmen**, er ein holme i Tysnes kommune i Vestland, rett aust for Stora Godøy. Holmen er veglaus og utan fast busetjing.

Frå 1868 til 1911 var det ein husmannsplass på holmen, som etter kvart fekk namn etter denne husmannen, Petter. Ved folketeljinga i 1900 budde det tre personar her.

## Kjelder

* Ernst Berge Drange, *Tysnes - Gards- og ættesoge 3* (Tysnes sogelag, 1989)
Vetla Godøy

**Vetla Godøy** er ei øy i Tysnes kommune i Vestland, sør for Stora Godøy. Eit smalt sund skil øya frå Tysnesøya i sør. Ho har ikkje vegsamband. Øya vart busett seinast på 1600-talet.

**Folketalsutvikling:**

## Kjelder

* Ernst Berge Drange, *Tysnes - Gards- og ættesoge 3* (Tysnes sogelag, 1989)
Flatøy i Tysnes

**Flatøy** er ei øy i Tysnes kommune i Vestland, rett ved nordkysten av Tysnesøya. Ho er veglaus og utan fast busetjing.

Rundt 1700 var det ei tid ein husmannsplass på Flatøy. Øya var så utan busette fram til 1811, då det igjen vart oppretta busetjing her. Ho vart fråflytta i 1966.

**Folketalsutvikling:**

## Kjelder

* Ernst Berge Drange, *Tysnes - Gards- og ættesoge 3* (Tysnes sogelag, 1989)
Fortøy

**Fortøy** er ei øy i Tysnes kommune i Vestland, rett utanfor vestkysten av Tysnesøya. Ho er veglaus og utan fast busetjing.

I 1805 vart det oppretta ein husmannsplass på øya. Ved folketeljinga i 1900 budde det seks personar her. Fortøy vart fråflytta tidleg på 1960-talet.

## Kjelder

* Ernst Berge Drange, *Tysnes - Gards- og ættesoge 2* (Tysnes sogelag, 1987)
Fureholmen i Tysnes

**Fureholmen** er ein holme i Tysnes kommune i Vestland, i Søreidsvika vest på Tysnesøya. Han er veglaus og utan fast busetjing.

I 1845 vart det oppretta ein husmannsplass på holmen. Ved folketeljinga i 1900 budde det seks personar her. Fureholmen vart fråflytta i 1972.

## Kjelder

* Ernst Berge Drange, *Tysnes - Gards- og ættesoge 1* (Tysnes sogelag, 1986)
Akhenaton

**Akhenaton**, òg kjend som **Akhnaton**, **Akhenaten**, **Ekhnaton** eller **Ikhnaton**, var farao i Egypt. Han var kjend som Amenhotep IV ved dei fyrste fem åra som farao. Han rikte i 17 år, og døydde år 1336 f.Kr. eller 1334 f.Kr.

## Liv og virke
### Regjeringstid
Akhenaton gjennomførte særs omfattande reformer då han rikte i det gamalegyptiske kongedømet. Som farao kvitta han seg med den egyptiske polyteismen til fordel for hans nye tru; trua på éin gud som viste seg i solskiva: Aton. Atonismen er det fyrste kjende dømet på monoteisme i religionshistoria.

Reformene møtte sterk motstand i det konservative riket, særleg frå presteskapet knytt til den tidlegare riksguden Amon-Ra. Reformene, som også inkluderte endringar av skriftspråket og bygginga av ein ny egyptisk hovudstad, til heider for solguden Aton: Akhetaton, tok fokuset vekk frå imperiet.

Egypt missa dimed dei fleste av koloniane sine i Nubia og Levanten som hadde vore viktige inntektskjelder. Etter at Akhenaton døydde, vart polyteismen teke fram att, og tida hans som farao vart fortrengt og gløymd. Den nyoppretta hovudstaden Akhetaton vart forlaten i laupet av berre somme tiår etter.

### Familie
Akhenaton hadde fleire koner, deriblant Kiya og Nefertiti. DNA-test frå 2010 synte at Tutankhamon var son til Akhenaton.

## Kjelder

**Denne artikkelen bygger på «[[:is:Akhenaten|Akhenaten]]» frå ,  den 21. august 2023.*  

## Bakgrunnsstoff

## Vidare lesing
* 
* Hornung, E. 1999: *Akhenaten and the religion of light*. Ithaca og London: Cornell University Press.
* Reeves, C. N. 2001: *Akhenaten, Egypt's false prophet.* New York: Thames & Hudson.
Iwan Thomas

**Iwan Gwyn Thomas** () er ein britisk tidlegare sprintar som i 1998 vart europameister på 400 meter. I 1997 sette han britisk rekord på distansen med tida 44,36 sekund, ein rekord som gjeld også i 2023. 

## Aktiv
Thomas deltok i 1996 i dei olympiske leikane i Atlanta. Han vart nummer fem på 400 meter med tida 44,70, medan det vart sølv i 4 x 400 meter stafett i lag med Jamie Baulch, Mark Richardson og Roger Black. 13. juli 1997 i Birmingham sprang Thomas i mål på 44,36 og sletta dermed Roger Black sin britiske rekord med eit hundredels sekund. I VM i friidrett 1997 i Aten vart Thomas sjettemann på 44,52. Deretter la han og dei tre same utøvarane frå Atlanta-OL beslag på ein ny sølvplass i den lange stafetten. Elleve år etterpå vart resultatet til USA sitt vinnarlag annullert av IAAF, grunna i at USA-amerikanaren Antonio Pettigrew var dopa.

I Budapest-EM 1998 vann Thomas ein suveren siger på 400 meter på 44,52 sekund. To dagar seinare tok han seg av den tredje etappen då Storbritannia sigra i 4 x 400 meter stafett. Under samveldeleikane ein månad seinare i Kuala Lumpur vann Thomas på 44,52, landsmannen Mark Richardson fekk 44,60.

Thomas gjekk skadd i 1999. Han kom tilbake i 2000, men ikkje på sitt tidlegare nivå. Han var del av dei britiske stafettlaga som kom i mål til sjetteplassar i både Sommar-OL i Sydney og Friidretts-VM i Edmonton. Under verdsmeisterskapen i Canada vart han elles slått ut i semifinalen på 400 meter.

## Kjelder

*Iwan THOMAS | Profile | World Athletics
**Denne artikkelen bygger på «[[:en:Iwan Thomas|Iwan Thomas]]» frå ,  den 22. august 2023.*
Eberbach

**Eberbach** er ein by og ein kommune nordvest i forbundslandet Baden-Württemberg i Tyskland, 32 km aust for Heidelberg. Kommunen omfattar 81,2 km² og har eit folketal på kringom 14&nbsp;500.

Hovudkontoret til verdas største produsent av gelatin, Gelita AG, ligg i Eberbach.

## Kjelder

**Denne artikkelen bygger på «[[:de:Eberbach|Eberbach]]» frå ,  den 22. august 2023.*  

## Bakgrunnsstoff

*
Andrzej Badeński

**Andrzej Stanisław Badeński** () var ein polsk sprintar frå Warszawa som i 1966 vart europameister i 4 x 400 m stafett. Individuelt vann han i 1964 OL-bronse og i 1966 EM-sølv på 400 meter.

## Aktiv
Badeński kom på sjetteplass på 400 meter i sin internasjonale meisterskapsdebut ved EM i friidrett 1962. To år seinare vann han bronsemedaljen på distansen under dei olympiske sommarleikane i Tokyo, nummer seks  i 4 × 400 meter stafett med det polske laget. Ved europameisterskapen i Budapest i 1966 tok han sølvmedalje på 400-meteren, bak landsmannen Stanisław Grędziński. Saman med Jan Werner, Edmund Borowski og nemnde Gredziński syrgde han for polsk triumf i 4 x 400 m stafett.

Under Sommar-OL 1968 i Mexico-byen vart Badeński nummer sju på 400 meter og kom på fjerdeplass i 4 × 400 meter stafett. Same plasseringa fekk det polske stafettlaget ved Friidretts-EM i Aten hausten 1969. På spesialdistansen vart Badeński nummer 6. Både i EM i friidrett 1971 og under dei olympiske leikane i 1972 vart han slått ut i semifinalen på 400 meter, men han og Polen vann ein sølvmedalje i Helsinki-EM i 4 x 400 m stafett og enda på femteplassen i München-OL i same øvinga.

Badeński vann 400-meteren ved innandørs-EM 1968 i Madrid og 1971 i Sofia. I tillegg triumferte han med Polens mannskap på den lange stafetten i innandørs-EM 1968, 1969, 1971 og 1972. Badeński var polsk meister på 400 meter i 1962, 1963, 1964, 1965 og 1967. Sitt livs beste 400 meter på 45,42 sekund sprang han i 1968.

I 1974 flytta han til Vest-Tyskland og budde der resten av livet.

## Kjelder

*Andrzej BADEŃSKI | Profile | World Athletics
**Denne artikkelen bygger på «[[:en:Andrzej Badeński|Andrzej Badeński]]» frå ,  den 23. august 2023.*
Charlotte Link

**Charlotte Link** () er ein tysk forfattar. Ho er blant dei mest suksessrike samtidsforfattarane som skriv på tysk.

## Liv og virke
Charlotte Link blei fødd i Frankfurt am Main som dotter av den kjende tyske forfattaren og journalisten Almuth Link. Ho skreiv det fyrste verket sitt, *Die schöne Helena*, då ho var berre 16 år, og fekk det gjeve ut då ho var 19.

Link er kjend for romaner om livet i samtida og for detektivromar i engelsk stil. Bøkene hennar *Sturmzeit*, *Wilde Lupinen* og *Die Stunde der Erben* dannar ein trilogi. Desse er blitt filmatiserte til TV-seriar for den tyske TV-stasjonen ZDF.

Romanen hennar *Am Ende des Schweigens* blei nominert i romankategorien til Deutsche Bücherpreis i 2004, medan boka hennar *Die Rosenzüchterin*, som kom ut i 2000, låg fleire veker på toppen av bestseljarlista til *[[Der Spiegel]]*.

## Verk i utval

## Prisar og utmerkingar
I 2007 blei Link tildelt Goldene Feder for dei litterære prestasjonane sine.

## Bibliografi

* 

## Kjelder

**Denne artikkelen bygger på «[[:en:Charlotte Link|Charlotte Link]]» frå ,  den 23. august 2023.*
Det tyske kvinnelandslaget i fotball

**Tyskland sitt kvinnelandslag i fotball** er det kvinnelege landslaget i fotball for Tyskland. Det representerer landet i internasjonale fotballturneringar, og vert regulert av Deutscher Fußball-Bund. Landslaget spelte sin fyrste internasjonale kamp i 1982 og kvalifiserte seg til sin fyrste store meisterskap i 1989.

## Resultat i internasjonale meisterskap
*Resultata som er vist under er berre turneringar der Tyskland har delteke. Turneringar dei ikkje har tatt del i er ikkje førte opp.*

### [[Olympiske sommarleikar|Olympiske leikar]]

*  1996: Gruppespelet
*  2000: Bronse

*  2004: Bronse
*  2008: Bronse

*  2016: Gull

### Verdsmeisterskapen

*  1991: Fjerdeplass
*  1995: Andreplass
*  1999: Kvartfinale

*  2003: Vinnar
*  2007: Vinnar
*  2011: Kvartfinale

*  2015: Fjerdeplass
*  2019: Kvartfinale
*   2023: Gruppespelet

### Europameisterskapen

*  1989: Vinnar
*  1991: Vinnar
*  1993: Fjerdeplass
*  1995: Vinnar

*   1997: Vinnar
*  2001: Vinnar
*  2005: Vinnar
*  2009: Vinnar

*  2013: Vinnar
*  2017: Kvartfinale
*  2022: Andreplass

## Sjå òg
* Det tyske herrelandslaget i fotball

## Bakgrunnsstoff
* Offisiell nettside
* Nettsida til det tyske kvinnelandslaget
* Profil hos FIFA
* Profil hos UEFA
Det svenske kvinnelandslaget i fotball

**Sverige sitt kvinnelandslag i fotball** er det kvinnelege landslaget i fotball for Sverige. Det representerer landet i internasjonale fotballturneringar, og vert regulert av Svenska Fotbollförbundet. Landslaget spelte sin fyrste internasjonale kamp i 1973 og kvalifiserte seg til sin fyrste store meisterskap i 1984.

## Resultat i internasjonale meisterskap

*Resultata som er vist under er berre turneringar der Sverige har delteke. Turneringar dei ikkje har tatt del i er ikkje førte opp.*
### [[Olympiske sommarleikar|Olympiske leikar]]

*  1996: Gruppespelet
*  2000: Gruppespelet
*  2004: Fjerdeplass

*  2008: Kvartfinale
*  2012: Kvartfinale

*  2016: Sølv
*  2020: Sølv

### Verdsmeisterskapen

*  1991: Tredjeplass
*  1995: Kvartfinale
*  1999: Kvartfinale

*  2003: Andreplass
*  2007: Gruppespelet
*  2011: Tredjeplass

*  2015: Åttedelsfinale
*  2019: Tredjeplass
*   2023: Tredjeplass

### Europameisterskapen

*  1984: Vinnar
*  1987: Andreplass
*  1989: Tredjeplass
*  1995: Andreplass

*   1997: Semifinale
*  2001: Andreplass
*  2005: Semifinale
*  2009: Kvartfinale

*  2013: Semifinale
*  2017: Kvartfinale
*  2022: Semifinale

## Sjå òg
* Det svenske herrelandslaget i fotball

## Bakgrunnsstoff
* Offisiell nettside
* Nettsida til det svenske kvinnelandslaget
* Profil hos FIFA
* Profil hos UEFA
Det britiske kvinnelandslaget i fotball

**Storbritannia sitt kvinnelandslag i fotball** er det kvinnelege landslaget i fotball for Storbritannia. Det representerer landet i dei olympiske sommarleikane, og vert regulert av The Football Association. Landslaget spelte sin fyrste offisielle landskamp i 2012.

## Resultat i dei olympiske leikane
*  2012: Kvartfinale
*  2020: Kvartfinale

## Sjå òg
* Det britiske herrelandslaget i fotball
* Det engelske kvinnelandslaget i fotball
* Det nordirske kvinnelandslaget i fotball
* Det skotske kvinnelandslaget i fotball
* Det walisiske kvinnelandslaget i fotball

## Bakgrunnsstoff
* Nettsida til dei britiske fotballandslaga